
ANTIVIRUSINĖS PROGRAMINĖS ĮRANGOS TECHNINĖ SPECIFIKACIJA

	Eil. Nr.
	Parametras
	Minimali reikšmė

	Tiekėjo siūloma reikšmė

	1.
	Licencijų skaičius ir pateikimo data

	Turi būti pateikiama licencija, leidžianti apsaugoti ne mažiau kaip 285 darbo vietų ir/ar serverių (angl. endpoint) komplektų, kurie suteikia suteikianti teisę naudoti MDM ne mažiau kaip 285 mobiliųjų įrenginių ir leidžianti apsaugoti Microsoft 365 / Google Workspace (ar lygiavertės) aplinkos ne mažiau kaip 285 vartotojų. 
Licencijų galiojimas – 36 mėn. nuo aktyvavimo dienos; aktyvavimas ne vėliau kaip 2026-12-03; sutarties galiojimas – iki visiško šalių įsipareigojimų įvykdymo.
	

	2.
	Programinės įrangos tipas
	Kompiuterinių darbo vietų, serverių, mobiliųjų ir planšetinių įrenginių apsauga nuo virusų ir šnipinėjimo programų, su ugniasiene ir pašto apsauga. 
Centralizuotai valdomas darbo vietų kietųjų diskų šifravimas. 
Papildoma apsauga nuo išpirkos reikalaujančių kenkėjų ir nulinės dienos atakų su debesyje valdoma smėliadėžės technologija. Kompiuterinių darbo vietų ir serverių ankstyvojo kibernetinių grėsmių aptikimo ir užkardymo programinė įranga su centralizuotu valdymu (angl. Extended Detection and Response, XDR). 
Centralizuotai valdoma apsauga Microsoft 365 (Exchange Online, OneDrive, Teams ir Sharepoint Online) ir Google Workspace (Gmail, Google Drive) debesijos aplikacijoms.
Centralizuotai valdomas dviejų veiksnių (angl. Two Factor Authentication, 2FA) autentifikavimas. 
Centralizuotai valdomas pažeidžiamumų ir programų pataisų valdymo modulis (angl. Vulnerability&Patch Management).
Visi programinės įrangos sprendimai privalo būti valdomi iš vieno gamintojo administravimo konsolės(-ių) debesijoje.
	

	3.
	Programinės įrangos gamintojas
	Turi būti nurodytas. Siekiant visapusiško suderinamumo vykdant centralizuotą stebėseną ir valdant visas išplėstines antivirusinės infrastruktūros apsaugos sistemas, visi pateikti apsaugos nuo virusų, apsaugos nuo el. šiukšlių, kietųjų diskų šifravimo sprendimai, smėliadėžė debesyje ir įrenginių ankstyvojo kibernetinių grėsmių aptikimo ir užkardymo programinė įranga turi būti pagaminta to paties gamintojo.
	

	4.
	Programinės įrangos paketo pavadinimas
	Turi būti nurodytas.
	

	5.
	Palaikomos operacinės sistemos
	Kompiuterinės darbo vietos:

Microsoft Windows 10.
Microsoft Windows 11.
macOS 11 ir naujesnės.
Ubuntu Desktop 20.04 LTS.
Ubuntu Desktop 22.04 LTS.
Ubuntu Desktop 24.04 LTS.
Red Hat Enterprise Linux 8, 9, 10 versijos su įdiegta palaikoma darbalaukio aplinka.
Debian 12 ir 13 versijos.
Linux Mint 21 ir 22 versijos.

Mobilieji įrenginiai:

Android 8 ir naujesnės.
iOS 9 ir naujesnės.
iPadOS 13 ir naujesnės.

Windows serveriai:

Microsoft Windows Server 2025 (Server Core ir Desktop Experience).
Microsoft Windows Server 2022 (Server Core ir Desktop Experience).
Microsoft Windows Server 2019 (Server Core ir Desktop Experience).
Microsoft Windows Server 2016 (Server Core ir Desktop Experience).
Microsoft Windows Server 2012 R2.
Microsoft Windows Storage Server 2016.
Microsoft Windows Storage Server 2012 R2.
Microsoft Windows Server 2019 Essentials.
Microsoft Windows Server 2016 Essentials.
Microsoft Windows Server 2012 R2 Essentials.

Linux serveriai:
RedHat Enterprise Linux (RHEL) 8, 9 ir 10 versijos.
Ubuntu Server 20.04 LTS ir 22.04 LTS, 24.04 LTS  versijos.
Debian 12 ir 13 versijos.
SUSE Linux Enterprise Server (SLES) 15 versija.
Alma Linux 8, 9 ir 10 versijos.
Rocky Linux 8, 9 ir 10 versijos.
Oracle Linux 8 ir 9 versijos.
Amazon Linux 2023 versija.


Turi būti palaikomos virtualios aplinkos:
Microsoft Hyper-V Server 2012 ir naujesnė.
VMware vSphere/ESXi 6.5 ir naujesnė.
VMware Workstation 9 ir naujesnė.
VMware Player 7 ir naujesnė.
Oracle VirtualBox 6.0 ir naujesnė.
Citrix 7.15 ir naujesnė.
Sprendimas su VMware ESXi turi palaikyti VMware Horizon 8.0 ir naujesnes versijas.

Turi palaikyti 2FA įgalinimą šioms Microsoft operacinėms sistemoms:
Windows 10 (įskaitant 22H2 atnaujinimą)
Windows 11 (įskaitant 24H2 atnaujinimą)
Windows Server 2012
Windows Server 2012 R2
Windows Small Business Server 2011
Windows Server 2012 Essentials
Windows Server 2012 R2 Essentials
Windows Server 2016
Windows Server 2016 Essentials
Windows Server 2019
Windows Server 2019 Essentials
Windows Server 2022
Windows Server 2025

Linux: RHEL, Debian, Ubuntu, SLED, SLES, OpenSUSE, Fedora ir bei dauguma kitų RPM ir DEB paketų valdymu pagrįstų platinamų programų.

Nuotolinė saugumo sprendimų administravimo konsolė(-ės) turi būti suderinama su naršyklėmis:
• Mozilla Firefox
• Microsoft Edge
• Google Chrome
• Opera
• Safari
	

	6.
	Palaikomos operacinės sistemos ir duomenų bazės ankstyvojo kibernetinių grėsmių aptikimo ir užkardymo programinei įrangai
	Kompiuterinės darbo vietos:
Microsoft Windows 10 64-bitų.
Microsoft Windows 11 64-bitų.
macOS 11 ir naujesnės versijos.

Serveriai:
Microsoft Windows Server 2012 64-bitų.
Microsoft Windows Server 2012 R2 64-bitų.
Microsoft Windows Server 2016 64-bitų.
Microsoft Windows Server 2019 64-bitų.
Microsoft Windows Server 2022 64-bitų.
Microsoft Windows Server 2025 64-bitų.
RedHat Enterprise Linux (RHEL) 8 ir 9 versijos.
Ubuntu 20.04, 22.04 ir 24.04 versijos.
Debian 11 ir 12 versijos.
SUSE Linux Enterprise Server (SLES) 15 versija.
Oracle Linux 8 ir 9 versijos.
Amazon Linux 2 ir 2023 versijos.
Alma Linux 8 ir 9 versijos.
Rocky Linux 8 ir 9 versijos.
Linux Mint 20, 21 ir 22 versijos.

Web administravimo konsolė turi būti suderinama su naršyklėmis:
Mozilla Firefox.
Google Chrome.
Safari.
Microsoft Edge.
	

	7.
	Veikimo kokybės reikalavimai
	Programinės įrangos gamintojas turi turėti bent ISO 9001 ir ISO 27001 standartus atitinkančias sertifikacijas.
Programinės įrangos gamintojas turi turėti SOC 2 Type 2 standartus atitinkančias sertifikaciją.
Siūlomas sprendimas turi būti nepriklausomos, tarptautiniu mastu pripažintos kibernetinio saugumo produktų testavimo organizacijos įvertintas endpoint apsaugos ir EDR/XDR funkcionalumo srityje. Tiekėjas pateikia AV-Comparatives, AV-TEST, SE Labs ar kitos lygiavertės nepriklausomos organizacijos atlikto vertinimo rezultatus 2026 metais.
Kibernetinių grėsmių aptikimo analizė turi būti pagrįsta pagal MITRE ATT&CK® metodologiją.
„Microsoft Windows“ darbo vietų apsaugai skirtas saugumo sprendimas turi būti įvertintas pagal tarptautiniu mastu pripažintą IT saugumo vertinimo standartą Common Criteria (ISO/IEC 15408) arba lygiavertį standartą. Vertinimas turi būti pripažįstamas pagal Common Criteria Recognition Arrangement (CCRA) arba analogišką tarptautinę schemą. 
	

	8.
	Administravimo konsolės(-ių) aktyvavimas ir diegimas
	Centrinė saugumo sprendimų administravimo ir valdymo konsolė turi būti teikiama kaip gamintojo debesijos paslauga (SaaS) ir talpinama gamintojo arba jo pasitelkto debesijos paslaugų teikėjo infrastruktūroje. Vietiniame Užsakovo, Tiekėjo ar trečiosios šalies serveryje diegiama centrinė valdymo konsolė nėra leidžiama.
Turi būti galimybė administravimo konsolę apsaugoti dviejų veiksnių autentifikacijos (angl. Two Factor Authentication) apsaugos sluoksniu.

	

	9.
	Diegimo metodai
	Kompiuterinėms darbo vietoms turi būti galimybės:
  - Įdiegti programinę įrangą centralizuotai iš valdymo konsolės.
  - Įdiegti programinę įrangą lokaliai iš diegimo laikmenos.
  - Įdiegti programinę įrangą per Active Directory Group Policy nustatymus.
Microsoft 365 debesijos aplikacijų apsaugos aktyvacijai reikia:
  - Palaikomo Microsoft 365 prenumeratos plano.
 - Administratoriaus prieiga prie Azure Active Directory.
 - Prieiga prie Azure Cloud Services – Exchange (mail) | OneDrive
 - Paskyros - prieiga prie gamintojo teikiamo paslaugų valdymo puslapio debesijos sprendimuose.
	

	10.
	Būtini kompiuterinių darbo vietų apsaugos funkciniai moduliai
	Antiviruso modulis – programinė įranga, sauganti nuo virusų, šnipinėjimo programų, grėsmių.
Įsilaužimų prevencijos modulis (HIPS). 
Išorinių laikmenų apsaugos modulis.
Galimybė atstatyti užkrėstą kompiuterį į ankstesnę būseną. Įsilaužimų blokatorius.
Skydas nuo išpirkos reikalaujančių kenkėjų.
Ugniasienė.
Kietųjų diskų šifravimo modulis.
Saugios naršyklės modulis.
Sprendimas turi leisti pasirinkti, kuriuos apsaugos modulius aktyvuoti.
	

	11.
	Funkciniai reikalavimai kompiuterinių darbo vietų antiviruso moduliui
	Antiviruso modulis – programinė įranga, sauganti nuo virusų, šnipinėjimo programų;
Sprendime turi turėti tokias nuskaitymo parinktis:
- Išmanusis nuskaitymas.
- Kontekstinio meniu nuskaitymas.
- Giluminis nuskaitymas.
- Prie kompiuterio prijungtų išorinių laikmenų  nuskaitymas (pvz. CD/DVD/USB).
Galimybė vykdyti euristinį (angl. heuristic) nežinomų failų skenavimą.
Galimybė slaptažodžiu apsaugoti nuo antivirusinės programinės įrangos nustatymų pakeitimo bei išdiegimo.
Ugniasienės modulis – programinė įranga, sauganti nuo įsilaužimų.
Apsaugos nuo elektroninių šiukšlių modulis (Anti-SPAM).
Apsaugos nuo botnet tinklų modulis.
Turi būti galimybė valdyti šiuos įrenginius: disko atminties įrenginius, CD/DVD, USB spausdintuvus, FireWire saugyklas, Bluetooth įrenginius, lustinių kortelių skaitytuvus, skenavimo įrenginius, modemus, LPT/COM prievadus, nešiojamuosius įrenginius.
Sprendimas turi leisti/neleisti naudoti įrenginius pagal šiuos kriterijus: tiekėjas, modelis, serijinis numeris.
Saugojimo įrenginiams sprendimas turi leisti nustatyti šiuos
naudojimo leidimus: skaityti/rašyti, blokuoti, tik skaityti, įspėti.
Įsilaužimų prevencijos modulis (HIPS) turi turėti šiuos režimus:
automatinis, išsamusis, interaktyvusis, politika pagrįstas, mokymosi.
Galimybė riboti prieigą prie internetinių šaltinių pagal adresą arba kategorijas.
Turi būti integruota saugi naršyklė.
Turi būti WMI ir viso registro nuskaitymas.
Turi būti galimybė grafinę naudotojo sąsają pasirinkti lietuvių kalba.
Kompiuterinių darbo vietų antivirusinės programos dokumentacija turi būti pateikta lietuvių kalba.
Sprendimas turi palaikyti aparatinės įrangos telemetrijos panaudojimą grėsmių, įskaitant ransomware, aptikimui, naudojant Intel Threat Detection Technology arba lygiavertę technologiją
Sprendimas turi turėti funkciją, leidžiančią aptikti išpirkos reikalaujančių programų (ransomware) veiklą ir atkurti jų pažeistus failus į pirminę būseną, naudojant momentines atsargines failų kopijas (snapshot). Sprendimas turi palaikyti automatizuotą ir (arba) administratoriaus inicijuojamą failų atkūrimą po ransomware incidento. Funkcija turi būti valdoma centralizuotai per administravimo konsolę ir veikti darbo vietoje nepriklausomai nuo interneto ryšio.
	

	12.
	Funkciniai reikalavimai darbo vietų ugniasienei
	Turi apsaugoti nuo nepageidaujamų tinklo išorinių atakų pagal nustatytus kriterijus (pagal prievadus (port), programas) ribojant atakos šaltinio prieigą.
Ugniasienė turi leisti/neleisti prisijungti, remiantis bet kuriuo iš šių režimų: automatinis, interaktyvus, politika pagrįstas, mokymosi.
Turi būti apsauga nuo brute-force atakų.
Darbo vietų ugniasienės valdymas turi būti atliekamas centralizuotai
administravimo konsolės pagalba.
	

	13.
	Funkciniai 
reikalavimai 
mobiliųjų telefonų ir planšetinių 
kompiuterių 
antiviruso moduliui
	Turi užtikrinti apsaugą nuo virusų ir kitų kenkėjiškų programų.
Turi turėti galimybę skenuoti tiek vidinę, tiek išorinę (micro SD kortelių) įrenginio atmintį. Skenuoti tam tikrus nustatytus aplankus.
Praradus įrenginį, turi būti galimybė nuotoliniu būdu gauti įrenginio buvimo koordinates, užrakinti ir apsaugoti nuo galimybės nesankcionuotai naudotis įrenginiu, saugiai ištrinti kontaktus, žinutes ir duomenis išorinėje laikmenoje (micro SD).
Turi būti galimybė apsaugoti įrenginį sukčiavimo atveju. 
Turi būti galimybė nuotoliniu būdu įrenginyje paleisti sireną.
Turi turėti apsaugos modulį nuo brukalų, leidžiantį apsaugoti įrenginį nuo nepageidaujamų skambučių ar SMS/MMS žinučių.
Turi būti galimybė slaptažodžiu apsaugoti nuo antivirusinės programinės įrangos nustatymų pakeitimo bei išdiegimo.
	

	14.
	Funkciniai
reikalavimai
smėliadėžės debesyje paslaugai
	Galiniuose įrenginiuose turi būti aktyvuojama nuotoliniu būdu naudojant administravimo konsolę.
Turi būti galimybė įtartinus failus į smėliadėžę debesyje teikti tiek rankiniu, tiek automatiniu būdu.
Visi į smėliadėžę išsiųsti failai turi būti fiksuojami administravimo konsolėje.
Turi būti galimybė gauti ataskaitas apie išsiųstus įtartinus failus.
Turi būti galimybė nustatyti terminą, kiek dienų gali būti saugomi įtartini failai smėliadėžėje.
Turi būti galimybė drausti/leisti dokumentų siuntimą į smėliadėžę.
	

	15.
	Funkciniai reikalavimai dviejų veiksnių autentifikacijos (2FA) sprendimui
	2FA turi būti valdomas naudojant valdymo konsolę.
2FA autentifikacijos modulis turi leisti naudoti jau sukurtas arba sukurti naujas saugumo politikas.
2FA autentifikacijos modulis turi leisti apsaugoti:
- Prieigą prie įmonės virtualiojo privataus tinklo (VPN).
- Nuotolinio darbalaukio protokolą (nuotolinį RDP prisijungimą).
- Papildomą autentifikaciją kompiuterio prisijungimui (prisijungimą prie operacinės sistemos).
- Saityno/debesijos kompiuterija paremtas paslaugas, kurioms naudojama Microsoft ADFS 3.0, tokios kaip Office 365:
- Microsoft Web Apps, tokias kaip OWA
-  Exchange Control Panel ir Exchange Administrator Center.
-  VMware Horizon View.
-  RADIUS paremtas paslaugas.
- Exchange valdymą ir Exchange administratorių centrą.

Programinė įranga turi suteikti kelias naudotojų autentifikavimo galimybes prisijungti prie kompiuterių ar paslaugų, apsaugotų dviejų veiksnių autentifikacija, tokias kaip:
- Vienkartinis slaptažodis, gaunamas SMS žinutėmis.
- Vienkartinis slaptažodis, sugeneruotas dedikuotoje mobiliojoje aplikacijoje.
- Vienkartinis slaptažodis, kuris pasikeičia po jo panaudojimo (HOTP).
- Vienkartinis slaptažodis, kuris pasikeičia periodiškai po tam tikro laiko intervalo (TOTP).
- Vienkartinis slaptažodis, perduodamas el. paštu.
- Autentifikavimas vienu paspaudimu mobiliojoje aplikacijoje.
- Aparatinės įrangos autentifikatorius (Hard Tokens).
- FIDO protokolo autentifikacija.

Saugumo nustatymai turi leisti:
Įjungti/išjungti 2FA autentifikaciją.
Suteikti galimybę naudotojui pasirinkti autentifikacijos būdą (-us) savarankiškos registracijos metu.
Nustatyti maksimalų leistinų bandymų prisijungti prie darbo vietos skaičių.

Sistemos administratoriui naudojant valdymo konsolę turi būti galimybė:
- Inicijuoti naudotojo atkūrimo rakto sukūrimą (master recovery key).
- Įjungti/išjungti naudotojo autentifikacijos metodus, pvz.: vienkartinis slaptažodis, gaunamas SMS žinutėmis, autentifikaciją per mobiliąją aplikaciją, Hard Tokens, FIDO.
- Laikinai užblokuoti arba visai panaikinti prieigą prie 2FA autentifikacijos.
- Importuoti naudotojus iš failo: CSV arba LDF.
- Turi palaikyti centralizuotą administravimą nuotoliniu būdu per interneto naršyklę.
Jeigu programa yra įdiegta Active Directory aplinkoje, ji turi saugoti duomenis Active Directory duomenų saugykloje kaip atsargines kopijas.
Valdymo konsolė turi leisti pridėti naudotojus ir įrenginius prie valdymo konsolės naudojant šiuos metodus:
- Sinchronizavimą su Active Directory/LDAP;
- Rankiniu būdu įvedus naudotojo telefono numerį, el. pašto adresą ir kt.
Valdymo konsolė turi leisti įdiegti saugumo sprendimus nuotoliniu būdu ir be naudotojo įsikišimo.
Valdymo konsolė turi leisti sinchronizuoti Active Directory naudotojų medį arba sukurti atskirą grupę.
Turi palaikyti savarankiškos registracijos (Self-enrollment) funkciją.
Valdymo konsolė turi leisti nuotoliniu būdu vizualizuoti šią naudotojų informaciją:
- Pagrindinė naudotojo informacija.
- Naudtotojo statusas.
- Autentifikavimo istorija.
- Autentifikavimo konfigūracija.
- Perspėjimai.
Turi turėti galimybę įtraukti IP adresus į baltąjį sąrašą (IP address whitelisting).
Turi turėti centralizuotą bendrosios politikos(-ų) nustatymą visiems programinės įrangos naudotojams.
Turi turėti antrinio autentifikavimo serverio nustatymo galimybę – nustojus veikti vienam autentifikavimo serveriui, veikimas automatiškai turi pereiti kitam nuotolinio autentifikavimo serveriui.
Pagal numatytuosius nustatymus valdymo konsolė turi pateikti keletą standartinių ataskaitų bei leisti kurti naujus ataskaitų šablonus.
Valdymo konsolės sąsaja turi dirbti su informacijos skydais. Jie turi būti visiškai interaktyvūs ir leisti atlikti reikiamas užduotis iš kelių sekcijų.
	

	16.
	Funkciniai reikalavimai  pažeidžiamumų ir programų pataisų valdymo moduliui
	Pažeidžiamumų ir programų pataisų valdymo modulis turi turėti:
- Automatinį saugumo spragų nuskaitymą.
- Prioritetų nustatymą pagal pavojingumą.
- Filtravimo parinktis.
- Pažeidžiamumų išimtis.
- Paveiktų įrenginių sąrašą.
- Automatinį ir rankinį saugumo spragų užkardymą/pataisymą.
- Pritaikomas taisymo/pataisų valdymo politikas.
- Galimų pataisymų sąrašą.
	

	17.
	Funkciniai reikalavimai  Microsoft 365 ir Google Workspace aplinkų apsaugai
	Antiviruso modulis (angl. Anti-Malware) – programinė įranga, sauganti nuo virusų, šnipinėjimo programų ir kitų kenkėjiškų failų, grėsmių.
Turi būti apsauga nuo šlamšto (angl. Antispam) - draudžianti pasiekti šlamšto ir sukčiavimo el. laiškus.
Turi būti apsauga nuo sukčiavimo (angl. Anti-Phishing) - draudžianti naudotojams pasiekti tinklalapių, žinomų dėl sukčiavimo. 
Turi skenuoti POP3, IMAP, MAPI ir HTTP protokolus nuo kenkėjiško turinio.
Turi turėti galimybę siųsti šifruotus "Syslog" pranešimus į naudotojo nustatytus tinklo įrenginius CEF, LEEF ir json formatais.
Automatinis homoglifų aptikimas ir blokavimas (angl. Homoglyph Detection) el. laiškuose.
Turi turėti galimybę suspenduoti vartotojus ir atšaukti suspendavimą „Microsoft 365“ ir „Google Workspace“ paskyrose.
Turi turėti galimybę aptikti QR kodo sukčiavimą (angl. quishing).
Turi turėti galimybę pašalinti kenkėjiškus kalendoriaus kvietimus. 
Sprendimas turi turėti prieigos kontrolę pagal pareigas (angl. RBAC).
Sprendimas turi turėti el. pašto taisyklių šablonus su kintamaisiais.
Turi turėti galimybę rankiniu būdu, pakartotinai, nuskaityti el. laiškus.
Sprendimas turi leisti kurti siuntėjo tikrinimo ir anti-spoofing taisykles, naudojant SPF, DKIM, DMARC ir ARC autentifikavimo metodus.
	

	18.
	Funkciniai
reikalavimai
mobiliųjų įrenginių
valdymo moduliui
	Turi palaikyti centralizuotą administravimą nuotoliniu būdu.
Valdymas turi būti įgyvendintas saugumo sprendimų administravimo konsolėje kuriant politikas, kurias galima priskirti įrenginiams ar įrenginių grupėms.
Turi būti įgyvendinta galimybė užblokuoti mobiliąsias programėles
arba jų kategorijas.
Galimybė riboti programų naujinimąsi.
Turi turėti galimybę uždrausti atstatyti įrenginio gamyklinius parametrus.
Turi turėti galimybę uždrausti keisti įrenginio sisteminius parametrus.
Turi turėti galimybę uždrausti pašalinti tam tikras mobiliąsias programėles.
Turi turėti galimybę stebėti WI-FI, GPS, Roaming būklę.
Turi turėti galimybę masiškai visiems telefonams siusti informacinį pranešimą tiesiai į ekraną.
Turi turėti galimybę atvaizduoti įrenginyje sudiegtas mobiliąsias programėles ir jų versijas bei jas valdyti.
Turi turėti galimybę užrakinti/atrakinti mobilųjį įrenginį per nuotolį be naudotojo pagalbos.
Turi būti galimybė įgalinti įrenginio šifravimą.
	

	19.
	Funkciniai
reikalavimai
darbo vietų
šifravimo moduliui
	Turi palaikyti centralizuotą administravimą nuotoliniu būdu.
Valdymas turi būti įgyvendintas kuriant politikas, kurias galima priskirti
įrenginiams ar įrenginių grupėms.
Turi būti suderinamumas su operacinėmis sistemomis:
Microsoft Windows 10 64 bitų.
Microsoft Windows 11 64 bitų.
macOS Mojave (10.14) ir naujesnės.
Turi būti UEFI mikroprogramos (angl. firmware) palaikymas.
Turi būti TPM (angl. Trusted Platform Module) palaikymas.
Turi būti OPAL diskų palaikymas.
Turi turėti galimybę šifruoti visus diskus arba tik krovimosi diską.
Turi turėti galimybę centralizuotai nustatyti šifravimo slaptažodžio politiką.
Turi turėti galimybę sinchronizuoti šifravimo slaptažodį su naudotojo Windows aplinkos prisijungimo slaptažodžiu (angl. Single sign-on).
Turi būti galimybė centralizuotai politikoje laikinai atjungti šifravimo slaptažodžio reikalavimą.
Turi turėti galimybę administratoriui nuotoliniu būdu inicijuoti šifravimo slaptažodžio atkūrimą, blokavimą ir ištrynimą.
Turi būti galimybė administratoriui iššifruoti kietąjį diską su gamintojo numatyta atkūrimo programa.
	

	20.
	Funkciniai reikalavimai saugumo sprendimų valdymo konsolei
	Turi palaikyti centralizuotą administravimą nuotoliniu būdu.
Valdymo konsolė turi bendrauti su galiniais įrenginiais per agentą, kuris gali saugoti politiką ir vykdyti užduotis, kol įrenginys yra neprisijungęs. Valdymo konsolė turi leisti pridėti įrenginius prie valdymo konsolės naudojant šiuos metodus:
- sinchronizavimas su Active Directory;
- rankiniu būdu įvedus įrenginio vardą arba IP adresą;
- patentuota technologija, gebanti aptikti įrenginius tinkle;
Valdymo konsolė turi leisti įdiegti saugumo sprendimus nuotoliniu būdu ir be naudotojo įsikišimo.
Valdymo konsolė turi leisti kurti statines ir dinamines grupes paprastesniam įrenginių administravimui.
Valdymo konsolė turi leisti nuotoliniu būdu vizualizuoti šią įrenginių informaciją:
- pagrindinė informacija;
- konfigūracija;
- atliktos užduotys;
- įdiegtos programos;
- perspėjimai;
- karantinas.
Turi turėti centralizuotą bendros politikos (politikų) nustatymą visiems programinės įrangos klientams.
Turi būti galimybė nustatyti automatinę produkto ir agento versijos atnaujinimo funkciją.
Turi būti centralizuotai ir automatiškai atnaujinama klientų programinės dalies ir virusų parašų bazė, nereikalaujant sistemos įkrovimo iš naujo.
Turi turėti funkcionalumą naudotojų grupėms nustatyti skirtingus klientinės dalies konfigūracinius nustatymus, taip kuriant pasirinktai grupei bendrą saugumo taisyklių rinkinį.
Valdymo konsolė turi turėti mobiliųjų įrenginių valdymo modulį, kuris leidžia prijungti ir valdyti mobiliuosius įrenginius.
Turi turėti galimybę paveldėti taisykles (angl. policies) iš aukštesnio lygio nuotolinio administravimo serverio ar valdymo konsolės.
Turi būti užtikrinta galimybė siųsti informacinius pranešimus į visų rūšių įrenginius, įskaitant stalinius kompiuterius, mobiliuosius įrenginius ar planšetinius kompiuterius.
Valdymo konsolė turi leisti apibrėžti aktyviklį (angl. trigger), kuris įvykdytų numatytą veiksmą, kai tam tikras įvykis įvyksta tinkle.
Pagal numatytuosius nustatymus valdymo konsolė turi pateikti keletą standartinių ataskaitų bei leisti kurti naujus ataskaitų šablonus.
Turi būti galimybė ataskaitas automatiškai gauti el. paštu arba generuoti valdymo konsolėje. 
Interneto konsolės sąsaja turi dirbti su informacijos skydais. Jie turi būti visiškai interaktyvūs ir leisti atlikti reikiamas užduotis iš kelių sekcijų.
Turi būti realizuota galimybė keisti grafines naudotojo informacijos juostas realiuoju laiku.
Turi būti galimybė prieigos profilius konfigūruoti naudojant skirtingus leidimus skirtingoms užduotims, pvz .: administratorius, ataskaitų kūrėjas, operatorius ir kita.
Po nustatyto skaičiaus nesėkmingų bandymų prisijungti iš to paties IP adreso, valdymo konsolė turi laikinai blokuoti tolesnius bandymus prisijungti iš šio IP adreso.
Po nustatyto skaičiaus nesėkmingų bandymų vedant netinkamą seanso ID iš to paties IP adreso, valdymo konsolė turi laikinai blokuoti tolesnius bandymus prisijungti iš šio IP adreso.
Turi būti galimybė nustatyti automatinę agento atnaujinimo funkciją.
	

	21.
	Funkciniai reikalavimai ankstyvojo kibernetinių grėsmių aptikimo ir užkardymo valdymo konsolei
	Turi palaikyti centralizuotą administravimą nuotoliniu būdu. valdymo konsolė turi komunikuoti su galiniais įrenginiais per agentą, kuris gali saugoti politiką ir kaupti žurnalinius įrašus, kol įrenginys yra neprisijungęs.
Interneto konsolės sąsaja turi dirbti su informacijos skydais.
Turi būti stebėsenos skydelis, kuriame galima stebėti naujausią informaciją apie įmonės tinkle įvykusius įtartinus įvykius.
Turi būti interaktyviai atvaizduojami įspėjimai, teikiami pagal taisykles apie įtartinus įvykius, kurie įvyko veikiant programinei įrangai.
Turi būti numatytųjų taisyklių sąrašas ir galimybė parengti savo taisykles, kuriomis būtų apibūdinamas įtartinas programinės įrangos veikimas.
Turi būti automatiškai vykdomas įspėjimų paskirstymas pagal kritiškumo lygį, leidžiant greitai nustatyti ir reaguoti į kritinius įvykius.
Turi būti galimybė nustatyti prioritetinius įspėjimus, kad būtų lanksčiau rūšiuojami ir filtruojami įvykiai.
Turi būti galimybė grupuoti įspėjimus pagal skirtingus kriterijus, pvz., tipą, kompiuterį, taisyklę, procesą, rinkmeną.
Turi būti galimybė užfiksuoti su informacijos saugumu susijusius incidentus sudarant įtartinus aptikimus, kuriuose būtų pateikta informacijos apie įvykį santrauka (data, laikas ir kur įvykis įvyko (kompiuteris), kuris naudotojas paleido vykdomąjį failą ir koks konkretus procesas sukėlė paleidimą) ir išsami informacija apie kiekvieną iš išvardytų parametrų.
Kiekviename įtartiname aptikime turi būti numatytas specialus informacijos skyrius, kuriame pateiktas išsamus taisyklę suaktyvinusio įvykio aprašymas, galimų priežasčių, pavojų ir pasekmių sąrašas bei rekomendacijos dėl būtinų veiksmų tolesnei įvykio analizei vykdyti.
Aptikus kritinius incidentus, turi būti galimybė gauti informaciją apie žinomų būdų ir priemonių, kurias anksčiau naudojo įsilaužėliai panašiose situacijose, sąrašą su nuorodomis į atitinkamas MITRE ATT&CK® šaltinio nuorodas, kur galima rasti išsamesnės informacijos apie įsilaužimų taktikas.
Turi būti įtartinų aptikimų interaktyvioji sąsaja, leidžianti išsamiau išnagrinėti su informacijos saugumu susijusį incidentą naudojant pagrindinius parametrus, kurie yra prieinami bendrajame įtartiname aptikime.
Turi būti pateikiama išsami informacija apie taisyklę suaktyvinusį procesą, pvz., procesų medis, failų sistemos ir operacinės sistemos registro pakeitimai, tinklo veikla, ryšiai su URL adresais, papildomai atsisiųsti vykdomieji failai ir išsamus operacinės sistemos įvykių žurnalas.
Turi būti galimybė sukurti išsamias atskirų įvykių išimtis, kurios turėtų apimti informaciją apie vykdomųjų failų kontrolines sumas (angl. hash checksum), jų buvimo vietą, skaitmeninį parašą (angl signature) ir kt.
Turi būti galimybė įtraukti pasirinktus EXE / DLL failus į užblokuotųjų sąrašą remiantis kontroline suma, tokiu būdu inicijuojant blokavimą darbo vietose ir serveriuose.
Turi būti galimybė nuotoliniu būdu ištrinti visus įtartinus EXE / DLL failus ir perkelti juos į karantiną.
Turi būti galimybė atsisiųsti įtartinus failus iš darbo vietų ir serverių tolesnės analizės vykdymui.
Turi būti galimybė parengti visų EXE / DLL failų, esančių darbo vietose ir serveriuose, sąrašą tolesnės analizės vykdymui. 
Turi būti galimybė parengti baltuosius (angl. whitelist) / juoduosius (angl. blacklist) EXE / DLL failų sąrašus.
Turi būti galimybė peržiūrėti išsamią informaciją apie EXE / DLL failus, su jais susijusius įspėjimus, naudojimo statistiką, failų pakeitimus, registrą, sukurtus tinklo ryšius.
Turi būti galimybė esant poreikiui atkurti, ištrinti ir atsisiųsti užblokuotų EXE / DLL failų sąrašą išsamesnės analizės vykdymui.
Turi būti automatiškai vykdomas EXE / DLL failų paskirstymas pagal kritiškumo lygį, leidžiant greitai nustatyti ir reaguoti į įtartiną failų elgesį.
Turi būti galimybė žymėti EXE / DLL failus kaip patikimus ar saugius ir kaip patikrintus bei išanalizuotus.
Turi būti galimybė tiesiogiai iš konsolės vykdyti papildomos informacijos apie failus sparčiąją paiešką trečiųjų šalių ištekliuose, tokiuose kaip „Virus Total“ arba lygiaverčiuose.
Turi būti galimybė parengti visų skriptų, kurie buvo vykdomi darbo vietose ir serveriuose, sąrašą.
Turi būti galimybė grupuoti skriptus pagal skirtingus kriterijus, tokius kaip pirminis procesas, pirmasis antrinis procesas, komandinė eilutė.
Turi būti galimybė žymėti patikrintus skriptus kaip patikimus ar saugius.
Turi būti galimybė gauti su skripto turiniu susijusią informaciją apie pasitelktus EXE / DLL failus, procesus, sugeneruotus antrinių procesų sąrašus, failų pakeitimus, registrus, užmegztus tinklo ryšius.
Turi būti automatiškai vykdomas skriptų paskirstymas pagal kritiškumo lygį, leidžiant greitai nustatyti ir reaguoti į įtartiną elgesį. 
Turi būti galimybė atvaizduoti kompiuterių sąrašą ir išsamią informaciją apie veiksmus, EXE / DLL failus ir skriptus.
Turi būti galimybė nuotoliniu būdu atlikti darbo vietos perkrovimą arba visiškai ją išjungti.
Turi būti galimybė iš nuotolinės valdymo konsolės darbo vietai paleisti antivirusinės programos greitąjį skenavimą. 
Turi būti galimybė iš nuotolinės valdymo konsolės atlikti darbo vietos operacinės sistemos būsenos momentinę nuotrauką, kurioje būtų užfiksuota informacija apie visus tuo metu vykstančius procesus ir tinklo ryšius, bei pateikiama informacija apie kritinį operacinės sistemos registro turinį, operacinės sistemos planavimo priemonės užduotis, operacinės sistemos naudotojus ir jų privilegijas, operacinės sistemos kritinių failų, pvz., „hosts“, „win.ini“ ir kt., turinį, bei visa išsami informacija apie operacinę sistemą ir įdiegtą programinę įrangą.
 Turi būti galimybė kurti ir išsaugoti paieškos užduotis visoje duomenų bazėje, kurioje renkami duomenys iš visų valdomų kompiuterių, įskaitant bet kokius parametrus (net kelis simbolius iš vykdomosios komandinės eilutės) ir naudojant įvairius filtrus.
	

	22.
	Kiti reikalavimai
	Sprendimas turi turėti mechanizmą, kuris leidžia pašalinti bet kurį kitą saugumo sprendimą, esantį galiniame įrenginyje. Šis mechanizmas turi būti:
  - Integruotas į saugumo sprendimą.
  - Pateiktas kaip atskiras įrankis.
  - Pasiekiamas per saugumo sprendimų centralizuotą administravimo konsolę.
	

	23.
	Atnaujinimai
	Klientinės dalies programinė įranga privalo turėti funkcionalumą parsisiųsti atnaujinimus tiesiai iš:
- Gamintojo atnaujinimų serverio.
- Centralizuoto valdymo serverio.
- Kitų klientų.
Klientinės dalies programinė įranga privalo turėti funkcionalumą veikti kaip atnaujinimų serveris kitiems klientams tam, kad būtų galima taupyti tinklo pralaidumo resursus.
Turi būti galimybė nustatyti automatinę saugumo produkto atnaujinimo funkciją.
	

	24.
	Aktualumo reikalavimas
	Pateikiamoms licencijoms turi būti užtikrinamas gamintojo palaikymas sutarties galiojimo laikotarpiu, užtikrinantis teisę šiuo laikotarpiu be papildomo mokesčio operatyviai gauti naujausius virusų aprašus (angl. signature), virusų paieškos mechanizmo (angl. engine) atnaujinimus bei atsisiųsti ir diegtis naujausias programinės įrangos versijas.
	

	25.
	Dokumentacija
	Turi būti pateikta aktuali dokumentacija, apimanti programinės įrangos įdiegimo, bendro naudojimo, administravimo, sistemos atstatymo procedūras. 
	

	26.
	Gamintojo aptarnavimo 
(angl. support) sąlygos
	Gamintojo atstovas turi teikti nemokamą pagalbą, konsultacijas telefonu, kreipiantis į pagalbos centrą darbo dienomis darbo valandomis lietuvių kalba.
Gamintojo atstovas turi suteikti 2 valandas konsultacijų produkto diegimo ir atnaujinimo klausimais, kurios turi būti įvykdytos ne vėliau kaip 30 dienų nuo licencijos aktyvavimo dienos.
	

	27.
	Reikalavimai programinės įrangos naudojimo taisyklėms (licencijavimui)
	Licencija turi suteikti teisę pakartotinai diegti siūlomą programinę įrangą neišnaudojant papildomos licencijos. Programinės įrangos licencijavimo taisyklėse licencija turi būti nepririšama prie aparatūrinės įrangos. Licencijos įsigijimo metu turi būti pateiktas vienas licencijos raktas, tinkantis visiems įrenginiams, nepriklausomai nuo licencijos įsigijimo kiekio bei įrenginio tipo.
	

	28.
	Žaliojo pirkimo reikalavimas
	Pirkimo objektas turi atitikti žaliojo pirkimo reikalavimus pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunktį, kadangi perkama programinė įranga ir (ar) programinės įrangos licencijos.
	

	29.
	Kibernetinio saugumo reikalavimai

	Siūlomas sprendimas turi būti suprojektuotas, teikiamas ir administruojamas laikantis taikomų Lietuvos Respublikos ir Europos Sąjungos kibernetinio saugumo, informacijos saugos ir asmens duomenų apsaugos teisės aktų reikalavimų.
Sprendimo administravimo prieiga turi būti apsaugota ne silpnesne kaip dviejų veiksnių autentifikacija (2FA), o duomenų perdavimas tarp galinių įrenginių ir debesijos valdymo infrastruktūros turi būti vykdomas naudojant saugius šifruotus ryšio kanalus.
Tiekėjas ir (ar) gamintojas privalo užtikrinti, kad sutarties galiojimo laikotarpiu būtų operatyviai šalinamos nustatytos saugumo spragos ir teikiami saugumo atnaujinimai.

